ddrg/super_eurlex huggingface dataset:
DA Den Europæiske Unions Tidende C 267/19

Domstolens dom (Anden Afdeling) af 10. september 2009 — Dr. Erhard Eschig mod UNIQA Sachversicherung AG (anmodning om præjudiciel afgørelse fra Oberster Gerichtshof — Østrig)

(Sag C-199/08) (1)

(Retshjælpsforsikring - direktiv 87/344/EØF - artikel 4, stk. 1 - forsikringstagerens frie advokatvalg - kontraktbegrænsning - masseskader forårsaget af samme begivenhed - forsikrerens valg af rettergangsfuldmægtig)

2009/C 267/32

Processprog: tysk

Den forelæggende ret

Oberster Gerichtshof

Parter i hovedsagen

Sagsøger: Dr. Erhard Eschig

Sagsøgt: UNIQA Sachversicherung AG

Sagens genstand

Anmodning om præjudiciel afgørelse — Oberster Gerichtshof — fortolkning af artikel 4, stk. 1, i Rådets direktiv 87/344/EØF af 22. juni 1987 om samordning af de ved lov eller administrativt fastsatte bestemmelser om retshælpsforsikring (EFT L 185, s. 77) — klausul, der er indeholdt i en retshjælpsforsikrers almindelige forsikringsbetingelser, og hvorefter forsikreren i forbindelse med forsikringsbegivenheder, hvor et stort antal forsikringstagere har lidt tab som følge af den samme begivenhed, er berettiget til at udpege en retlig repræsentant, hvorved den enkelte forsikringstagers mulighed for frit at vælge en advokat begrænses (den såkaldte klausul vedrørende »masseskader«)

Konklusion

Artikel 4, stk. 1, litra a) i Rådets direktiv 87/344/EØF af 22. juni 1987 om samordning af de ved lov eller administrativt fastsatte bestemmelser om retshjælpsforsikring skal fortolkes således, at forsikreren ifølge en retshjælpsforsikringsaftale ikke, når et stort antal forsikringstagere har lidt skade ved samme begivenhed, kan forbeholde sig ret til selv at vælge rettergangsfuldmægtigen for samtlige berørte forsikringstagere.

(1) EUT C 197 af 02.08.2008.
DA Den Europæiske Unions Tidende C 267/20

Domstolens dom (Første Afdeling) af 10. september 2009 — Francisco Vicente Pereda mod Madrid Movilidad SA (anmodning om præjudiciel afgørelse fra Juzgado de lo Social de Madrid — Spanien)

(Sag C-277/08) (1)

(Direktiv 2003/88/EF - tilrettelæggelse af arbejdstiden - ret til årlig betalt ferie - sygeorlov - årlig ferie, som falder sammen med sygeorlov - ret til årlig ferie på et andet tidspunkt)

2009/C 267/35

Processprog: spansk

Den forelæggende ret

Juzgado de lo Social de Madrid

Parter i hovedsagen

Sagsøger: Francisco Vicente Pereda

Sagsøgt: Madrid Movilidad SA

Sagens genstand

Anmodning om præjudiciel afgørelse — Juzgado de lo Social de Madrid — fortolkning af artikel 7, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (EUT L 229, s. 9) — arbejdstager på sygeorlov i den af virksomheden fastsatte årlige ferieperiode som følge af en arbejdsulykke, der er indtrådt før den årlige ferieperiode — arbejdstagerens ret til at afholde sin årlige ferie i en anden periode

Konklusion

Artikel 7, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden skal fortolkes således, at den er til hinder for nationale bestemmelser eller kollektive overenskomster, hvorefter en arbejdstager, der er sygemeldt under sin årlige ferie som fastsat i ferieplanen for den virksomhed, hvor han arbejder, ikke har ret til efter raskmelding at afholde sin årlige ferie på et andet tidspunkt end oprindeligt fastsat, eventuelt uden for den omhandlede referenceperiode.

(1) EUT C 223 af 30.8.2008.
DA Den Europæiske Unions Tidende C 267/18

Domstolens dom (Første Afdeling) af 16. juli 2009 — Jacques Damseaux mod État belge (anmodning om præjudiciel afgørelse fra Tribunal de première instance de Liège — Belgien)

(Sag C-128/08) (1)

(Frie kapitalbevægelser - beskatning af indtægter af værdipapirer - dobbeltbeskatningsoverenskomst - medlemsstaternes forpligtelser i henhold til artikel 293 EF)

2009/C 267/30

Processprog: fransk

Den forelæggende ret

Tribunal de première instance de Liège

Parter i hovedsagen

Sagsøger: Jacques Damseaux

Sagsøgt: État belge

Sagens genstand

Anmodning om præjudiciel afgørelse — Tribunal de prèmiere instance de Liège — fortolkning af artikel 56 EF, 58 EF og 293 EF — beskatning af indtægter fra værdipapirer af udenlandsk oprindelse, der er hårdere end beskatningen indtægter af værdipapirer, der betales af et selskab, der er etableret i den medlemsstat, hvor modtageren er hjemmehørende — hindring for den frie bevægelighed for kapital — rækkevidden af dobbeltbeskatningsoverenskomster — spørgsmålet om, hvorvidt medlemsstaterne har en forpligtelse i henhold til artikel 293 EF

Konklusion

Da fællesskabsretten ikke på sit nuværende udviklingstrin og i en situation som den, der er omhandlet i hovedsagen, fastsætter generelle kriterier for fordelingen af medlemsstaternes kompetence vedrørende ophævelsen af dobbeltbeskatning inden for Det Europæiske Fællesskab, er artikel 56 EF ikke til hinder for en bilateral beskatningsoverenskomst som den i hovedsagen omhandlede, der bestemmer, at udbytte udloddet af et selskab med hjemsted i en medlemsstat til en aktionær hjemmehørende i en anden medlemsstat kan beskattes i begge medlemsstater, og som ikke indeholder bestemmelser, hvorefter den medlemsstat, hvor aktionæren er hjemmehørende, pålægges en ubetinget pligt til at hindre den heraf følgende juridiske dobbeltbeskatning.

(1) EUT C 142 af 7.6.2008.
DA Den Europæiske Unions Tidende C 256/5

Domstolens dom (Anden Afdeling) af 3. september 2009 — Amministrazione dell'economia e delle Finanze og Agenzia delle Entrate mod Fallimento Olimpiclub Srl (anmodning om præjudiciel afgørelse fra Corte suprema di cassazione — Italien)

(Sag C-2/08) (1)

(Moms - fællesskabsrettens forrang - bestemmelse i national ret om princippet om retskraft)

2009/C 256/09

Processprog: italiensk

Den forelæggende ret

Corte suprema di cassazione

Parter i hovedsagen

Sagsøgere: Amministrazione dell'economia e delle Finanze og Agenzia delle Entrate

Sagsøgt: Fallimento Olimpiclub Srl

Sagens genstand

Anmodning om præjudiciel afgørelse — Corte Suprema di Cassazione — fortolkning af Rådets sjette direktiv 77/388/EØF af 17. maj 1977 om harmonisering af medlemsstaterne lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fællesskabsrettens forrang — national retsregel der knæsætter retskraftprincippet med et resultat i strid med de EF-retlige momsregler

Konklusion

Fællesskabsretten er til hinder for, at der under omstændigheder som dem, der foreligger i hovedsagen, anvendes en bestemmelse i national ret såsom artikel 2909 i den italienske borgerlige lovbog (codice civile) i en tvist om merværdiafgift, som vedrører et skatteår, med hensyn til hvilket der endnu ikke er truffet nogen endelig retsafgørelse, idet en sådan bestemmelse er til hinder for, at den nationale ret, for hvilken tvisten verserer, tager hensyn til fællesskabsbestemmelser vedrørende misbrug forbundet med den nævnte afgift.

(1) EUT C 79 af 29.3.2008.
DA Den Europæiske Unions Tidende C 220/14

Domstolens dom (Anden Afdeling) af 16. juli 2009 — straffesag mod Tomasz Rubach (anmodning om præjudiciel afgørelse fra Sąd Rejonowy w Kościanie — Republikken Polen)

(Sag C-344/08) (1)

(Beskyttelse af arter af vilde dyr og planter - arter opført i bilag B til forordning (EF) nr. 338/97 - bevis for lovligheden af anskaffelsen af eksemplarer af disse arter - bevisbyrde - uskyldsformodning - ret til forsvar)

2009/C 220/22

Processprog: polsk

Den forelæggende ret

Sąd Rejonowy w Kościanie

Part i hovedsagen

Tomasz Rubach

Sagens genstand

Anmodning om præjudiciel afgørelse — Sąd Rejonowy w Kościanie — fortolkning af artikel 8 i Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (EFT L 61, s. 1) — begrebet »bevis« for den lovlige anskaffelse af eksemplarer af de i bilag B opførte arter

Konklusion

Artikel 8, stk. 5, i Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed skal fortolkes således, at inden for rammerne af en straffesag, hvor en person er tiltalt for at have overtrådt denne bestemmelse, kan alle de bevismidler, som efter de processuelle bestemmelser i den berørte medlemsstat kan anvendes i lignende sager, i princippet anvendes med henblik på at vurdere lovligheden af anskaffelsen af eksemplarer af dyrearter, der er opført i forordningens bilag B. Henset til princippet om uskyldsformodning råder en sådan person over ethvert middel, der kan bevise, at han lovligt er kommet i besiddelse af de nævnte eksemplarer i overensstemmelse med de betingelser, der er fastsat i nævnte bestemmelse.

(1) EUT C 272 af 25.10.2008.
DA Den Europæiske Unions Tidende C 297/13

Domstolens dom (Fjerde Afdeling) af 22. oktober 2009 — Irène Bogiatzi, gift Ventouras mod Deutscher Luftpool, Société Luxair, société luxembourgeoise de navigation aérienne SA, De Europæiske Fællesskaber, Grand-Duché de Luxembourg og Foyer Assurances SA (anmodning om præjudiciel afgørelse fra Cour de cassation, Luxembourg)

(Sag C-301/08) (1)

(Transportpolitik - forordning (EF) nr. 2027/97 - Warszawakonventionen - luftfartsselskabers erstatningsansvar i tilfælde af ulykker - frist for anlæggelse af et erstatningssøgsmål for lidt skade)

2009/C 297/14

Processprog: fransk

Den forelæggende ret

Cour de cassation

Parter i hovedsagen

Sagsøger: Irène Bogiatzi, gift Ventouras

Sagsøgte: Deutscher Luftpool, Société Luxair, société luxembourgeoise de navigation aérienne SA, De Europæiske Fællesskaber, Grand-Duché de Luxembourg og Foyer Assurances SA

Sagens genstand

Anmodning om præjudiciel afgørelse — Cour de cassation — fortolkning af artikel 5, stk. 1 og 3, i Rådets forordning (EF) nr. 2027/97 af 9. oktober 1997 om luftfartsselskabers erstatningsansvar i tilfælde af ulykker (EFT L 285, s. 1), sammenholdt med artikel 29 i konventionen om indførelse af visse ensartede regler om international luftbefordring undertegnet i Warszawa den 12. oktober 1929, som ændret i Haag den 28. september 1955 — frist for anlæggelse af et søgsmål om erstatning for den lidte skade — betydningen af luftfartselskabets betaling af et forskud, selv om denne betaling falder uden for de tidsmæssige rammer, der er fastsat i forordningen, for dette luftfartselskabs anerkendelse af ansvar

Konklusion

1) Konventionen om indførelse af visse ensartede regler om international luftbefordring undertegnet i Warszawa den 12. oktober 1929, som ændret ved de fire tillægsprotokoller, som undertegnedes i Montreal den 25. september 1975, er ikke en del af de bestemmelser i den fællesskabsretlige retsorden, som Domstolen har kompetence til at fortolke i medfør af artikel 234 EF.

2) Rådets forordning (EF) nr. 2027/97 af 9. oktober 1997 om luftfartsselskabers erstatningsansvar i tilfælde af ulykker skal fortolkes således, at den ikke er til hinder for anvendelsen af artikel 29 i konventionen om indførelse af visse ensartede regler om international luftbefordring undertegnet i Warszawa den 12. oktober 1929, som ændret ved de fire tillægsprotokoller, som undertegnedes i Montreal den 25. september 1975, i en situation, hvor en passager gør gældende, at luftfartsselskabet er erstatningsansvarligt for den skade, som den pågældende har lidt i forbindelse med en flyafgang mellem medlemsstater i Det Europæiske Fællesskab.

(1) EUT C 236 af 13.9.2008.
DA Den Europæiske Unions Tidende C 282/8

Domstolens dom (Første Afdeling) af 1. oktober 2009 — Arthur Gottwald mod Bezirkshauptmannschaft Bregenz (anmodning om præjudiciel afgørelse fra Unabhängiger Verwaltungssenat des Landes Vorarlberg — Østrig)

(Sag C-103/08) (1)

(Fri bevægelighed for personer - unionsborgerskab - artikel 12 EF - tilrådighedsstillelse for handicappede personer af en gratis årsvignette - bestemmelser, der forbeholder tildeling af en sådan vignette for personer, der har bopæl eller sædvanligt opholdssted på nationalt område)

2009/C 282/13

Processprog: tysk

Den forelæggende ret

Unabhängiger Verwaltungssenat des Landes Vorarlberg

Parter i hovedsagen

Sagsøger: Arthur Gottwald

Sagsøgt: Bezirkshauptmannschaft Bregenz

Sagens genstand

Anmodning om præjudiciel afgørelse — Unabhängiger Verwaltungssenat des Landes Vorarlberg — fortolkning af artikel 12 EF — forskelsbehandling på grundlag af nationalitet — national lovgivning, hvorefter den gratis tilrådighedsstillelse af en årsvignette med henblik på benyttelse af betalingspligtige landeveje forbeholdes handicappede, der har bopæl eller sædvanligt ophold i indlandet

Konklusion

Artikel 12 EF skal fortolkes således, at den ikke er til hinder for en national retsforskrift som den i hovedsagen omhandlede, hvorefter gratis tilrådighedsstillelse af en årsvignette til landeveje forbeholdes handicappede personer, der har bopæl eller sædvanligt ophold i den pågældende medlemsstat, eller som regelmæssigt rejser til denne medlemsstat i erhvervsmæssigt eller privat øjemed.

(1) EUT C 142 af 7.6.2008.
1)

Artikel 2, litra a), i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater, sammenholdt med litra f) i bilaget til dette, skal fortolkes således, at et fransk selskab, der har selskabsformen »société par actions simplifiée«, ikke kan anses for et »selskab i en medlemsstat« i direktivets forstand, før direktivet blev ændret ved Rådets direktiv 2003/123/EF af 22. december 2003.
DA Den Europæiske Unions Tidende C 282/12

Domstolens dom (Anden Afdeling) af 6. oktober 2009 — SPÖ Landesorganisation Kärnten mod Finanzamt Klagenfurt (anmodning om præjudiciel afgørelse fra Unabhängiger Finanzsenat, Außenstelle Klagenfurt — Østrig)

(Sag C-267/08) (1)

(Moms - retten til at fradrage indgående afgift - begrebet økonomisk virksomhed - et politisk partis delstatsorganisation - reklamevirksomhed til fordel for partiets kredsorganisationer - de med denne virksomhed forbundne udgifter overstiger indtægterne)

2009/C 282/21

Processprog: tysk

Den forelæggende ret

Unabhängiger Finanzsenat, Außenstelle Klagenfurt

Parter i hovedsagen

Sagsøger: SPÖ Landesorganisation Kärnten

Sagsøgt: Finanzamt Klagenfurt

Sagens genstand

Anmodning om præjudiciel afgørelse — Unabhängiger Finanzsenat, Außenstelle Klagenfurt — fortolkning af artikel 4, stk. 1 og 2, i Rådets sjette direktiv 77/388/EØF af 17. maj 1977 om harmonisering af medlemsstaterne lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — begrebet »økonomisk virksomhed« — ydelser, som et politisk partis delstatsorganisation leverer til dette partis kredsorganisationer i form af mødearrangementer, fremstilling og levering af reklamemateriale og afholdelse af et årligt bal — de med disse ydelser forbundne udgifter overstiger væsentligt de indtægter, der opnås ved faktureringen af visse af disse udgifter til kredsorganisationerne samt ved salg af billetter til ballet

Konklusion

Artikel 4, stk. 1 og 2, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at aktiviteter vedrørende ekstern reklame ydet af en afdeling af et politisk parti i en medlemsstat ikke skal anses for at udgøre økonomisk virksomhed.

(1) EUT C 247 af 27.9.2008.
1)

Irland har tilsidesat sine forpligtelser i henhold til Kommissionens direktiv 2006/70/EF af 1. august 2006 om fastsættelse af gennemførelsesforanstaltninger til Europa-Parlamentets og Rådets direktiv 2005/60/EF for så vidt angår definitionen af politisk udsat person og de tekniske kriterier for lempede procedurer med hensyn til kundelegitimation og for undtagelse i tilfælde, hvor en finansiel aktivitet udøves lejlighedsvis eller i et meget begrænset omfang, idet medlemsstaten ikke har vedtaget alle de love og administrative bestemmelser, som er nødvendige for at efterkomme dette direktiv.
3)

Konventionens artikel 4, stk. 5, skal fortolkes således, at når det af omstændighederne som helhed tydeligt fremgår, at aftalen har en nærmere tilknytning til et andet land end det, som fastlægges på grundlag af et af de tilknytningsmomenter, som er fastsat i konventionens artikel 4, stk. 2-4, tilkommer det domstolen at se bort fra disse tilknytningsmomenter og anvende loven i det land, som aftalen har sin nærmeste tilknytning til.
DA Den Europæiske Unions Tidende C 282/7

Domstolens dom (Fjerde Afdeling) af 1. oktober 2009 — Ketty Leyman mod Institut national d'assurance maladie-invalidité (INAMI) (anmodning om præjudiciel afgørelse fra Tribunal du travail de Nivelles — Belgien)

(Sag C-3/08) (1)

(Anmodning om præjudiciel afgørelse - sociale sikringsordninger - ydelser ved invaliditet - forordning (EØF) nr. 1408/71 - artikel 40, stk. 3 - forskellige erstatningsordninger i medlemsstaterne - ulemper for vandrende arbejdstagere - bidrag, der ikke kommer indbetaleren til gode)

2009/C 282/11

Processprog: fransk

Den forelæggende ret

Tribunal du travail de Nivelles

Parter i hovedsagen

Sagsøger: Ketty Leyman

Sagsøgt: Institut national d'assurance maladie-invalidité (INAMI)

Sagens genstand

Anmodning om præjudiciel afgørelse — Tribunal du travail de Nivelles — gyldighed i henhold til artikel 18 EF af Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT 1971 II, s. 366), som ændret — invaliditetsydelser — hindring for udøvelse af retten til fri bevægelighed som følge af eksistensen af forskellige sociale ordninger

Konklusion

Artikel 39 EF skal fortolkes således, at den er til hinder for, at de kompetente myndigheder i en medlemsstat anvender en national lov, der i overensstemmelse med artikel 40, stk. 3, litra b), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, som ændret ved Europa-Parlamentet og Rådets forordning (EF) nr. 647/2005 af 13. april 2005, betinger retten til invaliditetsydelser af, at der er forløbet en første uarbejdsdygtighedsperiode af et års varighed, når en sådan anvendelse af loven har til følge, at en vandrende arbejdstager har indbetalt bidrag til en social sikringsordning i denne medlemsstat, uden at dette kommer ham til gode og således stiller ham ringere end en bofast arbejdstager.

(1) EUT C 79 af 29.3.2008.
DA Den Europæiske Unions Tidende C 282/7

Domstolens dom (Første Afdeling) af 6. oktober 2009 — Asturcom Telecomunicaciones SL mod Cristina Rodríguez Nogueira (anmodning om præjudiciel afgørelse fra Juzgado de Primera Instancia no 4 de Bilbao (Spanien))

(Sag C-40/08) (1)

(Direktiv 93/13/EØF - forbrugeraftaler - urimelig voldgiftsklausul - ugyldighed - voldgiftskendelse, der har retskraft - tvangsfuldbyrdelse - den nationale dommers adgang til af egen drift at erklære den urimelige voldgiftsklausul for ugyldig - ækvivalens- og effektivitetsprincippet)

2009/C 282/12

Processprog: spansk

Den forelæggende ret

Juzgado de Primera Instancia no 4 de Bilbao

Parter i hovedsagen

Sagsøger: Asturcom Telecomunicaciones SL

Sagsøgt: Cristina Rodríguez Nogueira

Sagens genstand

Anmodning om præjudiciel afgørelse — Juzgado de Primera Instancia no 4 de Bilbao (Spanien) — fortolkning af Rådets direktiv 93/13/EØF af 5. april 1993 om urimelige kontraktvilkår i forbrugeraftaler (EFT L 95, s. 29) — tilstrækkelige og effektive midler til at bringe anvendelsen af urimelige kontraktvilkår til ophør — begæring om fuldbyrdelse af en endelig voldgiftskendelse, der er afsagt i en udeblivelsessag på grundlag af en urimelig voldgiftsaftale

Konklusion

Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at en national ret, hvortil der er indgivet en begæring om tvangsfuldbyrdelse af en retskraftig voldgiftskendelse, der er afsagt, uden at forbrugeren har givet møde, er forpligtet til, så snart den råder over de fornødne faktiske og retlige oplysninger herom, af egen drift at efterprøve, om den voldgiftsklausul, der er indeholdt i en kontrakt indgået mellem en erhvervsdrivende og en forbruger, er urimelig, for så vidt som retten i henhold til de nationale processuelle regler kan foretage en sådan efterprøvelse i lignende sager af intern art. Hvis dette er tilfældet, påhviler det denne ret at drage alle de konsekvenser, der følger heraf efter national lovgivning, for at sikre, at forbrugeren ikke er bundet af nævnte klausul.

(1) EUT C 92 af 12.4.2008.
DA Den Europæiske Unions Tidende C 282/12

Domstolens dom (Sjette Afdeling) af 1. oktober 2009 — Kommissionen for De Europæiske Fællesskaber mod Den Franske Republik

(Sag C-468/08) (1)

(Traktatbrud - anerkendelse af erhvervsmæssige kvalifikationer - direktiv 2005/36/EF - manglende gennemførelse)

2009/C 282/22

Processprog: fransk

Parter

Sagsøger: Kommissionen for De Europæiske Fællesskaber (ved H. Støvlbæk og V. Peere, som befuldmægtigede)

Sagsøgt: Den Franske Republik (ved G. de Bergues og B. Messmer, som befuldmægtigede)

Sagens genstand

Traktatbrud — manglende vedtagelse eller meddelelse inden for den fastsatte frist af de nødvendige bestemmelser for at efterkomme Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (EUT L 255, s. 22)

Konklusion

1) Den Franske Republik har tilsidesat sine forpligtelser i henhold til artikel 63 i Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer, idet den ikke har vedtaget de love og administrative bestemmelser, der er nødvendige for at efterkomme direktivet.

2) Den Franske Republik betaler sagens omkostninger.

(1) EUT C 6 af 10.1.2009.
1)

Republikken Malta har tilsidesat sine forpligtelser i henhold til Rådets direktiv 79/409/EØF af 2. april 1979 om beskyttelse af vilde fugle, som ændret for 2004, 2005 og 2006 ved Rådets forordning (EF) nr. 807/2003 af 14. april 2003, og for 2007 ved Rådets direktiv 2006/105/EF af 20. november 2006, idet den har givet tilladelse til at drive jagt på vagtel (Coturnix coturnix) og turteldue (Streptopelia turtur) inden for perioden med forårstræk i 2004, 2005, 2006 og 2007 uden at overholde betingelserne i direktivets artikel 9, stk. 1.
1)

Artikel 10 og 12 i Rådets direktiv 92/85/EØF af 19. oktober 1992 om iværksættelse af foranstaltninger til forbedring af sikkerheden og sundheden under arbejdet for arbejdstagere, som er gravide, som lige har født, eller som ammer (tiende særdirektiv i henhold til artikel 16, stk. 1, i direktiv 89/391/EØF) skal fortolkes således, at de ikke er til hinder for en medlemsstats lovgivning, hvorefter der gælder en særlig søgsmålsadgang vedrørende det forbud mod afskedigelse af arbejdstagere, som er gravide, som lige har født, eller som ammer, der er fastsat i direktivets artikel 10, som udøves efter de nærmere processuelle regler vedrørende dette søgsmål, dog for så vidt som disse regler ikke er mindre gunstige end dem, der gælder for tilsvarende søgsmål på grundlag af national ret (ækvivalensprincippet), og ikke er udformet på en sådan måde, at det bliver praktisk umuligt at udøve de rettigheder, der tillægges i henhold til Fællesskabets retsorden (effektivitetsprincippet). En præklusiv frist på femten dage som den, der er indført ved den luxembourgske code du travails artikel L. 337-1, stk. 1, fjerde afsnit, fremgår ikke at opfylde denne betingelse, hvilket det imidlertid tilkommer den forelæggende ret at efterprøve.
1)

Republikken Polen har tilsidesat sine forpligtelser i henhold til særlig artikel 64 i Europa-Parlamentets og Rådets direktiv 2005/68/EF af 16. november 2005 om genforsikringsvirksomhed og om ændring af Rådets direktiv 73/239/EØF og 92/49/EØF samt direktiv 98/78/EF og 2002/83/EF, da den ikke inden for den fastsatte frist har vedtaget de nødvendige love og administrative bestemmelser for at efterkomme direktivet og under alle omstændigheder ikke har meddelt Kommissionen disse.